

סיכום ישיבת ועדת תרומות מיום 6/02/2020
משתתפים: 
דליה לין – מנכ"ל, גורן לין אלרגנד – גזברית, עו"ד אושרת מצליח – יועמ"ש
סיכום הישיבה:
הובאה בפנינו בקשה לתרומה ע"ס 40,000 מחברת המילטון חשמל ואלקטרוניקה בע"מ.
[bookmark: _GoBack]התרומה נועדה למימון מחצית מעלות פסל נוסף שהמועצה מבקשת לרכוש במסגרת פסטיבל פיסול שהיא מקיימת בחודש מרץ 2020 בגני תקווה במסגרתה אומנים יפסלו פסלים מאבן ובסיומו ישארו בבעלות המועצה 3 פסלים מהפסלים שיפוסלו. המימון נועד עבור הפסל הרביעי.
לאחר בחינת הבקשה, ועדת התרומות מצאה כי התרומה למטרה ראוייה, תורמת לקהילה וקיים צורך בהיבט הציבורי.
לכן, הוועדה ממליצה על קבלת התרומה בכפוף לתנאים הבאים:
· בחינת קיומה של זיקה בין התורם לבעלי התפקיד הבכירים במועצה.
· קיומם של התקשרויות חוזיות עם הרשות המקומית/תאגידיה.
· בחינה אם התורם הגיש הצעה למכרז והליך המכרז טרם הושלם.
· הוגשה בקשה המצריכה החלטת מועצה בעניינו.
לצורך בירור המפורט לעיל, יועבר לתורם שאלון לבירור עמידתו בתנאים. (מצ"ל שאלון)
היועמ"ש תבדוק את השאלון וככל שימצא כי אין כל בקשה הממתינה החלטה בעניינו ו/או כי אין כל זיקה בין התורם למי מבעלי התפקידים הבכירים במועצה ו/או התקשרות בין התורם למועצה, תועבר המלצת ועדת התרומות לאישור ראש המועצה.
לאחר שינתן אישור ראש המועצה להמלצת ועדת התרומות, יחתם עם התורם הסכם תרומה מתאים.

רשמה: 
עו"ד אושרת מצליח


